**ปัญหากฎหมายเกี่ยวกับการรักษาความปลอดภัยในพื้นที่โรงพยาบาล**

 วรัชยา เพ็ชรภักดี1, ธนวัฒ พิสิฐจินดา2

 1 สาขาวิชานิติศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา,0967753145, s59123440034@ssru.ac.th

 2อาจารย์สาขาวิชานิติศาสตร์คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา,02-160-1310, tanawat.pi@ssru.ac.th

**บทคัดย่อ**

ปัจจุบันการก่อเหตุความรุนแรงภายในโรงพยาบาลปรากฏขึ้นเป็นจำนวนมากซึ่งถือว่าเป็นภัยคุกคามต่อสถานที่ บุคลากรทางสาธารณสุข รวมถึงผู้ป่วยด้วย โดยผู้ก่อเหตุ คือ บุคคลภายนอกที่มิได้เป็นผู้ใช้บริการสาธารณสุข เช่น ผู้เสียหายถูกทำร้ายและถูกนำตัวส่งเข้าห้องฉุกเฉิน (emergency room) แล้ว ผู้ลงมือทำร้ายผู้เสียหายก็ยังติดตามเข้าไปทำร้ายผู้เสียหายภายในห้องฉุกเฉินดังกล่าวอีก เป็นต้น จึงมีปัญหาสำคัญว่า ประเทศไทยมีมาตรการทางกฎหมายบังคับใช้เกี่ยวกับการรักษาความปลอดภัยภายในพื้นที่โรงพยาบาลหรือไม่ อย่างไร อันนำมาสู่งานวิจัยนี้

ผลการวิจัยพบว่า แม้ประเทศไทยจะมีกฎหมายอาญาที่นำมาใช้บังคับแก่ผู้กระทำความผิดในโรงพยาบาลก็ตามแต่กฎหมายอาญาที่นำมาบังคับใช้นั้นมีอัตราโทษเบา และไม่มีกฎหมายใดที่มุ่งคุ้มครองแก่โรงพยาบาลโดยเฉพาะ

**คำสำคัญ : สถานพยาบาล/บุคลากร/ความรุนแรง**

**Legal issues regarding security in the hospital area**

Waratchaya Phetphakdi1, Tanawat Pisitchinda2

1Jurisprudence Student Faculty of Humanities and Social Sciences SuanSunandhaRajabhat University,0967753145,s59123440034@ssru.ac.th

2 Faculty of Humanities and Social Sciences SuanSunandha Rajabhat University ,02-160-1310, tanawat.pi@ssru.ac.th

**Abstract**

At present, the number of violence in the hospital areas are increasing and it is the threat to the location. Public health personnel includes patients, which person causing incident is the third party who is not a public health service user. For example, the injured person was attacked and taken to the emergency room but the attacker followeds and attacked the injured person in such emergency room. Important issue is whether Thailand has any applicable legal measures regarding security within the hospital areas or not.

The research found that Although Thailand has a criminal law that applies to offenders in hospitals, but the applicable criminal law has a light penalty. And there is no law specifically aimed at hospitals

**Keywords: Hospital / personnel / violence.**

**บทนำ**

สังคมไทยมีข่าวเกี่ยวกับความรุนแรงที่เกิดขึ้นกับบุคลากรทางสาธารณสุขมากขึ้นทุกวัน ทั้งความรุนแรงที่เกิดต่อผู้ป่วย ญาติผู้ป่วย ผู้มารับบริการ โดยมีความรุนแรงในรูปแบบต่าง ๆ เช่น การพูดจา ว่ากล่าว ด่าทอ ดูถูก ดูหมิ่น ข่มขู่ ตะคอก สัมผัสร่างกายโดยไม่มีเหตุอันควร หรือมีพฤติกรรมก้าวร้าว รุนแรง ทำลายสิ่งของ ทำร้ายผู้อื่น ใช้อาวุธ มีด ปืน เป็นต้น นอกจากนี้ ยังมีการบันทึกเสียง ภาพและนำไปเผยแพร่ ซึ่งถือว่าเป็นการคุกคาม สถานที่และบุคคลที่เกิดขึ้นภายในโรงพยาบาลเป็นความรุนแรงในรูปแบบหนึ่ง จึงเกิดปัญหาสำคัญว่าเมื่อเกิดความรุนแรงในโรงพยาบาล ประเทศไทยมีมาตรการทางกฎหมายและการบังคับใช้หรือไม่อย่างไร อันเป็นที่มาของการวิจัยนี้

**วัตถุประสงค์ของการวิจัย**

1. เพื่อศึกษาสภาพปัญหาทางกฎหมายเกี่ยวกับการรักษาความปลอดภัยในพื้นที่โรงพยาบาล
2. เพื่อให้ได้แนวทางในการปรับปรุงแก้ไขกฎหมายเกี่ยวกับการรักษาความปลอดภัยในพื้นที่

โรงพยาบาล

**การทบทวนวรรณกรรม**

**ความหมายทั่วไปของสถานพยาบาล**

ตามพระราชบัญญัติสถานพยาบาล ฉบับที่4 พ.ศ.2559 มาตรา3 สถานพยาบาล หมายถึง สถานพยาบาลซึ่งดำเนินการโดยกระทรวง ทบวง กรม องค์กรปกครองส่วนท้องถิ่น รัฐวิสาหกิจ สถาบันการศึกษาของรัฐ หน่วยงานอื่นของรัฐ สภากาชาด และสถานพยาบาลอื่นซึ่งรัฐมนตรีประกาศกำหนด ในพระราชบัญญัตินี้ ได้ให้ความหมายของคำว่า สถานพยาบาล หมายถึงสถานที่รวมตลอดถึงยานพาหนะซึ่งจัดไว้เพื่อการประกอบโรคศิลปะ การประกอบวิชาชีพเวชกรรม การประกอบ วิชาชีพการพยาบาลและการผดุงครรภ์หรือการประกอบวิชาชีพทันตกรรม ไม่ว่าจะได้รับประโยชน์ตอบแทนหรือไม่ก็ตาม แต่ไม่รวมถึงสถานที่ขายยาซึ่งประกอบธุรกิจการขายยาโดยเฉพาะ

**ความหมายของความรุนแรงในสถานพยาบาล**

“ความรุนแรงในสถานพยาบาล” หมายถึง ความรุนแรงในสถานที่ที่บุคลากรปฏิบัติหน้าที่ หมายรวมถึงโรงพยาบาลทุกแห่ง ทุกขนาด โรงพยาบาลส่งเสริมสุขภาพตำบล (รพ.สต.) คลินิกหมอครอบครัว คลินิกทั่วไป ศูนย์ส่งเสริมสุขภาพชุมชน ศูนย์กายภาพบำบัด ศูนย์ฟื้นฟูผู้ป่วยประเภทต่าง ๆ ศูนย์ดูแลผู้ป่วยเรื้อรัง หรือ ผู้ป่วยที่ช่วยเหลือตนเองได้น้อย บ้านหรือที่อาศัยของผู้ป่วยที่บุคลากรไปเยี่ยมหรือดูแลรักษา หน่วยให้บริการทางสาธารณสุขเคลื่อนที่ หน่วยแพทย์เคลื่อนที่ หน่วยปฐมพยาบาลเคลื่อนที่ รวมถึงรถพยาบาลหรือยานพาหนะที่กำลังใช้รับส่งผู้ป่วย(ศันย์วิทย์ พึงประเสริฐ,2561:6)

“ความรุนแรงในสถานทำงาน” หมายถึง การกระทำความรุนแรงโดยการคุกคามหรือกระทำต่อบุคคลอื่นในงานอันก่อให้เกิดอันตรายแก่กายและจิตใจ ส่งผลให้เกิดความทุกข์ใจ อับอายและสูญเสียสมดุลทางด้านจิตใจ จำแนกความรุนแรงในสถานที่ทำงานได้ 2 ประเภท

1. ความรุนแรงที่เป็นการกระทำทางร่างกาย หมายถึง การกระทำความรุนแรงโดยการคุกคามหรือกระทำตอบุคคลอื่นในงาน อันกอใหเกิดอันตรายตอร่างกายสงผลให เกิดการบาดเจ็บ ได้แก การตี การตบ การต่อย การผลัก การเตะ การหยิก การ ขวน และการขว้างปาวัตถุสิ่งของ เป็นต้น

2. ความรุนแรงที่เป็นการกระทำทางจิตใจ หมายถึง การกระทำความรุนแรง โดยการคุกคามหรือกระทำตอบุคคลอื่นในงาน อันกอใหเกิดอันตรายทางจิตใจ ได้แก่ การกล่าวตำหนิ หรือกล่าวโทษ การดาหรือใชวาจาหยาบคาย การใชน้ำเสียงตะคอกใส การพูดจาดูถูกหรือดูหมิ่น เป็นต้น (ชุติมา มงคลบุตร,2559:4)

**กฎหมายที่เกี่ยวข้องกับผู้กระทำความผิดในโรงพยาบาลในประเทศไทย**

**ประมวลกฎหมายอาญา**

การบุกรุกจะเข้าลักษณะความผิดตามประมวลกฎหมายอาญา มาตรา 364 บัญญัติว่า ผู้ใดโดยไม่มีเหตุอันสมควร เข้าไปหรือซ่อนตัวอยู่ในเคหสถาน อาคารเก็บรักษาทรัพย์หรือสำนักงานในความครอบครองของผู้อื่น หรือไม่ยอมออกไปจากสถานที่เช่นว่านั้นเมื่อผู้มีสิทธิที่จะห้ามมิให้เข้าไปได้ไล่ให้ออก กรณีความผิดตาม มาตรา 364 เป็นการเข้าไป หรือซ่อนตัวอยู่ในเคหสถาน อาคารเก็บรักษาทรัพย์ หรือสำนักงานของผู้อื่น หรือไม่ยอมออกจากสถานที่ดังกล่าว โดยผู้มีสิทธิได้ห้ามไม่ให้เข้าไปหรือไล่ให้ออก ทั้งนี้ โดยเป็นกรณีที่ไม่มีเหตุอันสมควร วัตถุแห่งการกระทำจึงเป็นกรณีของเคหสถาน อาคารเก็บรักษาทรัพย์ หรือสำนักงาน หากยังไม่มีการเข้าไปในเคหสถานหรืออาคารตามที่กฎหมายบัญญัติ ก็ยังไม่เป็นความผิดฐานบุกรุก (สุพิศ ประณีตพลกรัง,2562 : 56) คำว่า “โดยไม่มีเหตุอันสมควร” เช่น การเข้าไปโดยกิจธุระตามปกติการเข้าไปเพื่อทำการตกลงถือว่ามีเหตุอันสมควร การบุกรุกเข้าไปทำร้ายบุคคลอื่น การมีอาวุธเข้าไปในเวลากลางคืนขู่เข็ญว่าจะทำร้ายถือว่าไม่มีเหตุอันสมควรคำพิพากษาฎีกาที่ 6825/2538 จำเลยได้ยินเสียง ย. ร้องครวญครางด้วยความเจ็บปวด จำเลยจึงเข้าไปในห้องและทำการช่วยเหลือถือว่าเข้าไปโดยมีเหตุอันสมควร (เกียรติขจร วัจนะสวัสดิ์,2557:361) ความผิดตามมาตรา 364 เกิดจากการกระทำ คือ การเข้าไป หรือซ่อนตัวอยู่ในสถานที่ตามที่บัญญัติไว้ในมาตรา 364 หรือไม่ยอมออกไปจากสถานที่เช่นนั้น เมื่อผู้มีสิทธิจะห้ามมิให้เข้าไปได้ไล่ออกความผิดมาตรา 364 จึงเป็นความผิดที่เข้าไปในสถานที่ซึ่งอยู่ในครอบครองของผู้อื่นโดยไม่มีเหตุอันสมควร การกระทำนั้นไม่จำเป็นต้องมีเจตนาเพื่อจะแย่งการครอบครองของผู้อื่น หากเข้าไปหรือซ่อนตัวหรือไม่ยอมออกถ้ากระทำไปโดยไม่มีเหตุอันสมควรย่อมเป็นความผิดตามมาตรา 364 (สหรัฐ กิติ ศุภการ,2561:460)

การกระทำความผิดฐานบุกรุกซึ่งทำให้ต้องรับโทษหนักขึ้นตามประมวลกฎหมายอาญา มาตรา 365  ถ้าการกระทำความผิดตาม[มาตรา 362](https://www.lawphin.com/detail/law/penal_code-362) [มาตรา 363](https://www.lawphin.com/detail/law/penal_code-363) หรือ[มาตรา 364](https://www.lawphin.com/detail/law/penal_code-364) ได้กระทำ (1) โดยใช้กำลังประทุษร้าย หรือขู่เข็ญว่าจะใช้กำลังประทุษร้าย (2) โดยมีอาวุธหรือโดยร่วมกระทำความผิดด้วยกันตั้งแต่สองคนขึ้นไป หรือ (3) ในเวลากลางคืน มาตรา 365 เป็นบทบัญญัติซึ่งทำให้จำเลยต้องรับโทษหนักขึ้นหากการกระทำนั้นเป็นการบุกรุกโดยใช้กำลังประทุษร้าย หรือขู่เข็ญ มีอาวุธหรือร่วมกระทำความผิดตั้งแต่สองคนขึ้นไป กฎหมายถือเป็นเหตุฉกรรจ์ต้องระวางโทษหนักกว่าอัตราโทษในกรณีปกติ เช่น กลุ่มวัยรุ่นได้ทะเลาะวิวาท และมีผู้บาดเจ็บถูกนำส่งโรงพยาบาล ผู้ลงมือทำร้ายผู้เสียหายก็ยังติดตามเข้าไปทำร้ายผู้เสียหายหน้าห้องฉุกเฉินในโรงพยาบาล จนโรงพยาบาลซึ่งเป็นสถานที่ทำงานกลายเป็นสถานที่เสี่ยงอันตรายไม่มีความปลอดภัย เมื่อมีผู้ก่อเหตุใช้ความรุนแรงในโรงพยาบาล หากเหตุดังกล่าวเกิดขึ้นในเวลากลางคืน มีผู้ร่วมกระทำความผิดตั้งแต่สองคนขึ้นไปและมีการใช้กำลังประทุษร้ายหรือขู่เข็ญว่าจะใช้กำลังประทุษร้าย จึงต้องระวางโทษหนักขึ้นตามมาตรา 365 ซึ่งทำให้ผู้กระทำผิดต้องรับโทษหนักขึ้น(ไทยรัฐ,2562)ประมวลกฎหมายอาญา มาตรา 360 บัญญัติว่า ผู้ใดทำให้เสียหาย ทำลาย ทำให้เสื่อมค่าหรือทำให้ไร้ประโยชน์ ซึ่งทรัพย์ที่ใช้หรือมีไว้เพื่อสาธารณประโยชน์ตามมาตรา 358 กล่าวถึงผู้ที่ทำให้ทรัพย์สินที่มีไว้ใช้เพื่อสาธารณประโยชน์ได้รับความเสียหาย เช่น การทำให้เสียหาย ทำลาย ทำให้เสื่อมค่าหรือทำให้ไร้ประโยชน์ต้องเป็นผู้รับผิด ทรัพย์มาตรานี้แม้เป็นทรัพย์ของตนเองก็ผิด หรือแม้ไม่มีเจ้าของก็ผิดและทรัพย์ในมาตรานี้ต้องเป็นทรัพย์ที่ใช้หรือมีไว้เพื่อสาธารณประโยชน์เท่านั้น คำว่า สาธารณประโยชน์ คือ ทรัพย์ที่เป็นประโยชน์แก่ประชาชนโดยตรง (ไกรฤกษ์ เกษมสันต์,2561 : 441- 469) เช่น ผู้กระทำความผิดได้เข้าไปก่อเหตุความรุนแรงในโรงพยาบาล และได้ทำลายอุปกรณ์เครื่องมือแพทย์ ถือว่าเครื่องมือแพทย์เป็นทรัพย์สินที่มีไว้ใช้เพื่อสาธารณประโยชน์ผู้กระทำผิดต้องรับโทษ

ประมวลกฎหมายอาญา มาตรา 358 บัญญัติว่า ผู้ใดทำให้เสียหาย ทำลาย ทำให้เสื่อมค่าหรือทำให้ไร้ประโยชน์ ซึ่งทรัพย์ของผู้อื่นหรือผู้อื่นเป็นเจ้าของรวมอยู่ด้วย ผู้นั้นกระทำความผิดฐานทำให้เสียทรัพย์ คำว่า “ทำให้เสียหาย” หมายความว่าทำให้ชำรุดหรือบุบสลาย หรือ ทำให้หมดความสวยงามลดลง ส่วนคำว่า “ทำลาย” หมายความว่าทำให้ทรัพย์หมดไปไม่ว่าเมื่อทำลายแล้วจะมีซากเหลืออยู่หรือไม่ก็ตามแต่ทรัพย์ที่ถูกทำลายไม่อยู่ในลักษณะที่เป็น “ทรัพย์” ตามที่เป็นอยู่ก่อนทำลาย(สุรศักดิ์ ลิขสิทธิ์วัฒนกุล,2559:114) เช่น การทำลายเครื่องมือแพทย์ก็เป็นการทำให้เสียทรัพย์แม้ต่อมาซ่อมแซมให้กลับคืนสภาพเดิมความผิดฐานทำให้เสียทรัพย์ก็ยังคงอยู่

**วิธีดำเนินการวิจัย**

การวิจัยมาตรการทางกฎหมายเกี่ยวกับการรักษาความปลอดภัยในพื้นที่โรงพยาบาล เป็นการวิจัยเอกสาร (Documentary Research) มีขั้นตอนระเบียบวิธีวิจัย ดังนี้

**การวิจัยเอกสาร**

 การวิจัยในส่วนนี้ เพื่อตอบจุดประสงค์การวิจัยเกี่ยวกับ“เพื่อศึกษาสภาพปัญหาการบังคับใช้กฎหมายเกี่ยวกับการรักษาความปลอดภัยในพื้นที่โรงพยาบาล”และ“เพื่อศึกษาหาแนวทางในการปรับปรุงแก้ไขกฎหมายเกี่ยวกับการรักษาความปลอดภัยในพื้นที่โรงพยาบาล”โดยมีรายละเอียดที่เกี่ยวข้อง ดังนี้

**1. ข้อมูลที่เป็นเอกสารเชิงวิชาการ ได้แก่**

บทบัญญัติของกฎหมาย ตำราและหนังสือคำอธิบายกฎหมาย

**การเก็บรวบรวมข้อมูลและการวิเคราะห์ข้อมูล**

1. เมื่อผู้วิจัยเก็บรวบรวมข้อมูลแล้ว ผู้วิจัยจะแบ่งข้อมูลออกเป็น 3 ส่วนได้แก่

 บทบัญญัติของกฎหมาย คำอธิบายจากตำราและหนังสือ หรืองานวิจัยและบทความ

2. ผู้วิจัยจะดำเนินการดังต่อไปนี้

 วิเคราะห์ ตีความ และให้ความหมายข้อมูลในรูปของการอธิบายโดยการอ่าน และจับประเด็น จัดกลุ่มข้อมูล หรือเชื่อมโยงแนวคิด ขยายความ เชื่อมโยงหาความหมาย หาข้อสรุป

**สถานที่เก็บข้อมูล**

 ตำรา หนังสือ งานวิจัย วิทยานิพนธ์ บทบัญญัติกฎหมายของไทย ข้อมูลจากอินเทอร์เน็ต(สารสนเทศ) [สำนักหอสมุดแห่งชาติ ห้องสมุดมหาวิทยาลัยราชภัฏสวนสุนันทา](https://www.nlt.go.th/) **[ห้องสมุดธรรมศาสตร์](https://www.nlt.go.th/)**

**ผลการวิจัย**

ผลการวิจัยพบว่า แม้ประเทศไทยจะมีกฎหมายอาญาที่นำมาใช้บังคับแก่ผู้กระทำความผิดในโรงพยาบาล แต่ก็ไม่มีกฎหมายฉบับใดที่มุ่งคุ้มครองเกี่ยวกับการก่อเหตุความรุนแรงในโรงพยาบาลโดยเฉพาะและกฎหมายอาญาที่นำมาบังคับใช้ในเรื่องดังกล่าวมีอัตราโทษเบา จึงทำให้พบเห็นเหตุการณ์ความรุนแรงในโรงพยาบาลแก่บุคลากรในโรงพยาบาล และประชาชนที่มาใช้บริการทำให้บุคคลดังกล่าวได้รับผลกระทบทางด้านร่างกาย ชีวิต จิตใจ รวมถึงทรัพย์สินทางการแพทย์ซึ่งผลกระทบดังกล่าวส่งผลให้เกิดความเสียหายมากมาย

**อภิปรายผล**

 **ปัญหาเกี่ยวกับการทำร้ายบุคลากรในสถานพยาบาล**

 การที่ในประเทศไทยยังไม่มีกฎหมาย หรือมาตรการที่เกี่ยวกับการทำร้ายบุคลากร หรือก่อเหตุในสถานพยาบาลโดยเฉพาะ ซึ่งความรุนแรงที่เกิดกับบุคลากรในโรงพยาบาลมีแนวโน้มมากขึ้นจากผู้รับบริการโดยวาจาและการกระทำ เมื่อเกิดขึ้นย่อมส่งผลกระทบต่อบุคลากรทางการแพทย์ ทั้งด้านร่างกายและจิตใจ และมีผลเสียต่อองค์กรและวิชาชีพ การก่อเหตุความรุนแรงในสถานที่ราชการถือว่าเป็นเรื่องที่ไม่ถูกต้อง เช่น การที่ญาติผู้ป่วยไม่พอใจเนื่องจากต้องรอการรักษาในระยะเวลานานจึงได้ทำร้ายบุคลากรในโรงพยาบาลขึ้น เหตุการณ์ดังกล่าว ผู้วิจัยเห็นว่า ควรมีกฎหมายออกมาบังคับใช้เพื่อแก้ปัญหาดังกล่าวโดยตรง แม้ว่าการทำร้ายร่างกายมีโทษทางอาญาอยู่แล้ว แต่ยังไม่พอจึงควรออกกฎหมายเพิ่มเติมสำหรับเหตุก่อความรุนแรงต่อบุคลากรทางการแพทย์ โดยเพิ่มโทษปรับและเพิ่มโทษจำคุก หากมีการออกกฎหมายที่แยกเป็นกฎหมายเฉพาะอาจง่ายต่อการนำมาบังคับใช้ในทางรูปคดีและบังคับใช้ได้ครอบคลุมและชัดเจนมากขึ้น เพื่อลดการกระทำความผิด

**ปัญหาเกี่ยวกับก่อเหตุความรุนแรงในสถานพยาบาล**

 การที่ประมวลกฎหมายอาญา มาตรา 364 ได้บัญญัติถึงเรื่อง กรณีมีผู้กระทำความผิดเข้าไปในสถานพยาบาลโดยไม่มีเหตุสมควร เช่น การบุกรุกเข้าไปทำร้ายบุคคลอื่น การมีอาวุธเข้าไปในเวลากลางคืนขู่เข็ญว่าจะทำร้าย ถือว่าไม่มีเหตุอันสมควร ซึ่งผู้วิจัยเห็นว่าโรงพยาบาลขณะที่เปิดให้บริการรักษาผู้ป่วยอยู่นั้นแม้จะมีสภาพเป็นสาธารณสถานที่ประชาชนมีความชอบธรรมที่จะเข้าไปได้ เมื่อไม่มีเหตุอันสมควรที่จะเข้าไปโดยเข้าไปวิวาททำร้ายผู้เสียหายซึ่งเข้ารับการรักษาตัวอยู่ที่โรงพยาบาลนั้น ทำให้ผู้กระทำความผิดแม้จะได้รับโทษตามกฎหมายแต่ไม่ทำให้เกรงกลัวต่อโทษที่ได้รับและอาจกระทำความผิดดังกล่าวซ้ำอีกซึ่งการกำหนดโทษยังไม่มีความเข้มงวด จึงควรมีมาตรการหรือกฎหมายบังคับให้เป็นความผิดเด็ดขาดโดยกำหนดให้เป็นความผิดเฉพาะ

**ข้อเสนอแนะ**

**ข้อเสนอแนะทางด้านสังคม**

เนื่องจากการก่อเหตุความรุนแรง ในสถานพยาบาลหรือโรงพยาบาลมีปริมาณมากขึ้น จึงควรมีการออกกฎหมายเพื่อควบคุมสถานการณ์ดังกล่าวไว้โดยเฉพาะเพื่อจะได้เป็นการรับรอง คุ้มครอง สิทธิ ต่อเนื้อตัว ร่างกาย ของบุคลากรทางการแพทย์ ผู้ป่วย และสถานที่ดังกล่าวรวมทั้งควรให้มีการรณรงค์ลดการใช้ความรุนแรงในโรงพยาบาล

**ข้อเสนอแนะทางด้านวิชาการ**

 การวิจัยฉบับนี้ค้นคว้าจากตัวบทกฎหมายและวิเคราะห์จากพฤติกรรมการก่อความรุนแรงในโรงพยาบาล ซึ่งมีข้อจำกัดข้อมูลด้านคดีความ จึงควรมีการวิจัยเพิ่มเติมคดีเกี่ยวกับความรุนแรงในโรงพยาบาลและการป้องกันบุคลากรในโรงพยาบาลต่อไป

**กิตติกรรมประกาศ**

วิจัยฉบับนี้ เสร็จสมบูรณ์ได้ด้วยความเมตตา อาจารย์ธนวัฒ พิสิฐจินดา ที่ได้ให้ความกรุณาเป็นอาจารย์ที่ปรึกษางานวิจัย และช่วยเหลือให้คำปรึกษาและชี้แนะแนวทางในการทำวิจัย อีกทั้งให้คำแนะนำและข้อคิดเห็นต่าง ๆ อันเป็นคุณประโยชน์ ผู้วิจัยขอบคุณมา ณ ที่นี้

**เอกสารอ้างอิง**

**หนังสือ**

เกียรติขจร วัจนะสวัสดิ์**.(2557).กฎหมายอาญาภาคความผิด เล่ม 3.กรุงเทพมหานคร.บริษัท กรุงสยาม พับลิซซิ่ง จำกัด.**

ไกรฤกษ์ เกษมสันต์.(2561).คำอธิบายประมวลกฏหมายอาญา ภาคความผิด มาตรา 288-366/4.กรุงเทพมหานคร.สำนักอบรมศึกษากฏหมายแห่งเนติบัณฑิตยสภา.

ศันยวิทย์ พึงประเสริฐ**.**(2561).**แนวทางปฏิบัติในการป้องกันและจัดการความรุนแรงในโรงพยาบาล.**กรุงเทพมหานคร.สำนักกรมการแพทย์กระทรวงสาธารณสุข.

สหรัฐ กิติ ศุภการ**.**(2561).หลักและคำพิพากษา กฎหมายอาญา.กรุงเทพมหานคร.บริษัท อมรินทร์พริ้นติ้งแอนต์พับบลิซซิ่ง จำกัด.

สุพิศ ประณีตพลกรัง.(2562).**Criminal Law** ความผิดฐาน คดีบุกรุก คดีรับของโจร**.กรุงเทพมหานคร.บัณฑิตอักษร.**

สุรศักดิ์ ลิขสิทธิ์วัฒนกุล.(2559).**คำอธิบายความผิดเกี่ยวกับทรัพย์ตามประมวลกฎหมายอาญา**.กรุงเทพมหานคร.บริษัท สำนักพิมพ์วิญญูชน จำกัด.

**วิทยานิพนธ์**

ชุติมา มงคลบุตร(2559)**.สถานการณ์ความรุนแรงในสถานที่ทำงานและการจัดการความรุนแรงของบุคลากรในมหาวิทยาลัยในกำกับของรัฐแห่งหนึ่ง.** สาธารณสุขศาสตร์มหาบัณฑิต มหาวิทยาลัยธรรมศาสตร์

**ข้อมูลอิเล็กทรอนิกส์**

ไทยรัฐ.(2562)**. กฎหมายเฉพาะเพิ่มโทษ หยุด ความรุนแรงในโรงพยาบาล.**สืบค้นเมื่อวันที่ 16 กันยายน2562,จาก https://www.thairath.co.th/news/local/1549165

**เอกสารอื่น ๆ**

พระราชบัญญัติสถานพยาบาล (ฉบับที่4) พ.ศ.2559